După ce a pierdut controlul asupra Nederlandsche SS și a unităților militare care făceau parte din Wehrmacht în favoarea comandanților naziști din forțele de ocupație, Mussert a avut ultima sa întrevedere cu Hitler în mai 1943 și i s-a spus că nu va mai avea niciodată control politic. După Operațiunea Market Garden din septembrie 1944 și în semn de represalii față de greva generală a muncitorilor feroviari, autoritățile germane au stopat toate transporturile de produse alimentare și combustibil către provinciile vestice, în care trăiau 4,5 milioane de oameni. Astfel, a avut loc o foamete puternică în iarna anilor 1944/1945, iar aproximativ 20.000 de persoane au murit de foame. Pe tot parcursul crizei, Mussert a rămas tăcut de teamă că-și va pierde puțina putere pe care o mai avea.